Experiment Digi24 în satele României: Dacă ar candida Brad Pitt? „Să stea la locul lui. În politică trebuie să fii mincinos”
Campania electorală pentru alegerile parlamentare pare complet înghițită de cea pentru prezidențiale. Dar nu este singurul motiv pentru care mulți români nu știu cine sunt candidații. Despre ofertele politice ale celor care vor face legi pentru țară, nici vorbă. Iar prin satele lipsite de informații politice, orice minciună poate deveni credibilă. Digi24 a făcut un test și a anunțat că celebrul Brad Pitt va candida ca independent pentru Parlament. Surprinzător, unii i-au urat succes în alegeri.